Kralj Lear

Kralj Lir (en. King Lear) je jedna od najpoznatijih djela Williama Shakespeara, a zasnovana je na kralju Liru, jednom od mitoloških kraljeva Britanije. U 18. i 19. vijeku drama je romantizirana tako što je kraj u kojem originalno umire većina glavnih likova, zamijenjen je krajem u kojem svi likovi prežive a Kordelija se udaje za Edgara. 

 O piscu 

 Likovi 
 Lir
 Goneril je Lirova pohlepna najstarija kćerka.
 Regan je Lirova druga pohlepna kćerka.
 Kordelia  je Lirova najmlađa kćerka, jedina koja se istisnki brine za oca.
 Kralj Francuske je jedan od Kordelijinh prosaca.
 Vojvoda od Burgundije je drugi Kordelijin prosac.
 Vojvoda od Albenija je zet Lira i muž Goneril, koju ljuti njegova blagost.
 Vojvoda od Kornvola je Reganin pohlepni muž.
 Grof od Kenta je Lirov odani sluga, koji biva izbačen sa dvora nakon što se pobuni protiv Lirovog tretmana prema Kordeliji. Kasnije se vraća pod imenom Kaijus.
 Grof od Glostera je otac ljubavnika Goneril i Regan.
 Edmund je ljubavnik Goneril, a istovremeno i ljubavnik Regan, ali one to u početku ne znaju.
(i drugi sporedni likovi)

 Radnja 

Drama počinje Lirovom odlukom o povlačenju sa trona, kojeg namjerava ostaviti svojim kćerima, Goneril, Regan i Kordeliji. Starije dvije su već udate, dok Kordeliju prose Kralj Francuske i Vojvoda od Burgundije. Senilni kralj predlaže natjecanje; svaka će kćerka dobiti onoliko zemlje koliko ocu iskaže ljubavi kroz govor. Kordelija odbija slijediti primjer sestara i laskati ocu, nakon čega biva izbačena sa dvora, a sva zemlje dodjeljuje se Goneril i Regan. Grof od Kenta tada protestvuje protiv ovoga čina, zbog čega ga Lir izbacuje sa dvora. Kralj Francuske ipak ženi razbaštinjenu Kordeliju, što želi kasnije iskoristiti kao casus belli za invaziju na Britaniju.

Nedugo nakon što je napustio tron, Lir otkriva da su se osjećaji Goneril i Regan prema njemu naglo ohladili. Grof od Kenta vraća se na dvor prerušen i pod imenom Kaijus, kako bi štitio kralja kojem je ostao odan. Započinje svađa između Goneril i Regan oko Edmunda, čovjeka u kojeg su obje zaljubljene. Sa druge strane, one se moraju suočiti sa francuskom armijom koju predvodi Kordelija, a čiji je cilj vratiti Lira na tron.

Grof od Glostera se suočava sa Vojvodom od Kornvola, ali ga od smrti spašavaju Vojvodine sluge, kojima se nije sviđao odnos Vojvode prema Liru. Vojvoda od Kornvola vadi Grofu od Glostera oči. Jedan od sluga ranjava Vojvodu, ali slugu ubija Regan, nakon čega Vojvoda od Kornvola podliježe ozlijedama.

Osljepljeni Grof od Glostera se pokušava baciti sa stijene, ali ga spašava njegov sin Edgar. Lir i Kordelija se sastaju u zatvoru gdje je Lir ležao i pomire nedugo prije sukoba Francuske i Britanije. Edmund tada naređuje da se otac i kćerka pogube. Goneril otruje Regan ,a Edgar se prerušava i smrtno ranjava brata Edmunda. Vidjevši svoga ljubavnika mrtvog, Goneril se odlučuje na samoubistvo.

Naredba kojom se poništava Edmundova odluka o pogubljenju Lira i Kordelija stiže prekasno; Lir u rukama već drži Kordelijino tijelo, a zatim i sam umire.

 Vanjski linovi 
 kompletan tekst Kralja Lira sa Quarto i Folio varijacijama, anotacijama, i komentarima
 Kralj Lir - Project Gutenberg e-tekst
 Kralj Lir - HTML verzija.
 Kordelija, kralj Lir i Budala besplatna online knjiga.
 "Često postavljana pitanja o Kralju Liru" - vodić učenja o "Kralju Liru"
 Slashdoc : Kralj Lir Školski eseji
 Šekspirov Kralj Lir i priroda prerušavanja

 Reference 

Kategorija:Literatura
Kategorija:William Shakespeare